Source: http://www.bihon.ro/trei-esecuri-pentru-csm-digi/975399
Timestamp: 2018-12-14 05:13:49+00:00

Document:
Trei esecuri pentru CSM Digi - BIHON
Trei esecuri pentru CSM Digi
5. septembrie 2011 09:33
CSM Digi a pierdut cu Szolnok, Debrecen şi Vasas, disputând duminica finala pentru locurile III-IV.
Poloiştii orădeni n-au reuşit să obţină rezultate favorabile la turneul internaţional de la Debrecen, pierzând toate cele trei meciuri disputate în primele două zile ale competiţiei. În prima partidă, CSM Digi a fost învinsă de Szolnok, scor 5-8 (1-2, 1-2, 1-3, 2-1). Golurile noastre au fost marcate de Dunca 2, Samuilă 1, Ghiban 1, Császár 1. De remarcat faptul că la Szolnok evoluează ex-orădenii Ramiro Georgescu şi Tibi Negrean. În celălalt meci al primei etape, Debrecen – Vasas 9-8.
Sâmbătă s-au jucat următoarele două etape. CSM Digi a pierdut dimineaţa partida cu gazdele de la Debrecen, scor 8-9 (4-2, 1-2, 1-2, 2-3), golurile orădene fiind marcate de Kádár 3, Chioveanu 3, Ghiban 1, Császár 1. După-amiază, echipa noastră a fost învinsă drastic de vicecampioana Ungariei, Vasas, scor 4-10 (2-2, 0-3, 1-3, 1-2). Pentru CSM Digi au înscris Diaconu, Chioveanu, Kádár şi Császár (câte un gol). În celelalte două meciuri ale zilei, Szolnok – Vasas 8-5 şi Szolnok – Debrecen 12-6. Clasamentul după cele trei etape a fost: 1. Szolnok, 2. Debrecen, 3. Vasas, 4. CSM Digi. Organizatorii au decis ca primele două clasate, Szolnok şi Debrecen să dispute finala mare a turneului, iar ocupantele ultimelor două locuri, Vasas şi CSM Digi să joace finala mică. Cele două finale s-au disputat în cursul zilei de duminica.
Taguri: bihor, csm digi, csm digi oradea, oradea, polo, turneu

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 csm 
 csm